Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 197

2. A vizsga tartalma 2.1. A népművészet írásbeli vizsga tartalma: Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a tanuló néprajzi ismerete: népszokásokról, népköltészetről, hitvilágról, életmódról, a hagyományos tárgyalkotásról megszerzett tudása. A népművészet írásbeli vizsga két vizsgarészből tevődik össze: A) Rajzokkal illusztrált néprajzi gyűjtőmunka. A tanuló által készített írásbeli munka szemléltesse az intézmény által meghatározott feladat megoldásának lépéseit, a tanuló adott témában szerzett ismereteit, egyéni gyűjtőmunkáját. A vizsgamunkát az alapfok utolsó évfolyamának szorgalmi ideje alatt, a második félévben kell elké-szíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) Népművészeti kérdéseket tartalmazó tesztlap kitöltése a vizsga helyszínén és ideje alatt. Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a tanuló népszokásokról, népköltészetről, hitvilágról, életmódról megszerzett ismerete. 2.2. A népművészet szóbeli vizsga tartalma: – a néprajz kutatási tárgya, a népi kultúra fogalma, – a hagyományozódás kérdésköre, az egyén és közösség viszonya, – a népköltészet ágai (népmesék, népmondák, közmondások, találós kérdések, mondókák…), 2006/62/II. szám – népszokások (jeles napok, az emberélet fordulói), – népi hitvilág, világkép, – gyermekjátékok, – természetharmonikus életmód, földművelés, állattartás, – közösségi munkamegosztás, munkaalkalmakhoz kapcsolódó szokások, hiedelmek, – népi építészet, a parasztház berendezése, bútorai, a belső terek funkciói, – hagyományos tárgyalkotás. A szóbeli vizsgafeladatokat az intézmény úgy határozza meg, hogy a feleletekből mérhető legyen, hogy a tanuló az életkori sajátosságainak megfelelően milyen szinten: – tud eligazodni a népköltészet világában, – ismeri a szokások helyét és szerepét a népéletben, – ismeri a karácsonyi, húsvéti és pünkösdi ünnepkör alapjait, – ismeri az emberélet fordulóihoz kapcsolódó szokásokat, – ismeri a munkaalkalmakat, a hozzájuk kapcsolódó szokásokat, népköltészeti alkotásokat, hiedelmeket, – tájékozott a népi építészet, a hagyományos tárgy- és környezetkultúra világában, – ismeri fel az összefüggéseket.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes